lemmikkieläinten muista kuin kaupallisista siirroista annetun asetuksen (EU) N:o 576/2013 5 artiklan täytäntöönpanosta

2.2.Asetuksen (EU) N:o 576/2013 5 artiklan keskeiset säännökset

lemmikkieläinten muista kuin kaupallisista siirroista annetun asetuksen (EU) N:o 576/2013 5 artiklan täytäntöönpanosta

Jos erityisedellytykset eivät täyty ja A osassa lueteltuihin lajeihin kuuluvien lemmikkieläinten lukumäärä ylittää vahvistetun enimmäismäärän, eläinten on täytettävä asianmukaiset eläinten terveyttä koskevat vaatimukset, joista säädetään direktiivissä 92/65/ETY, ja niille on tehtävä eläinlääkärintarkastukset, joista säädetään direktiivissä 90/425/ETY tai direktiivissä 91/496/ETY.

Lemmikkieläinasetuksen 5 artiklan 1–4 kohdan säännösten mukaan omistajan tai valtuutetun henkilön mukana voi toisesta jäsenvaltiosta tai jäsenvaltion alueelta tai kolmannesta maasta jäsenvaltioon suuntautuvan yhden muun kuin kaupallisen siirron aikana olla enintään viisi A osassa luetellun lajin lemmikkieläintä. Artiklan 2 kohdassa säädetään kuitenkin poikkeuksesta, jolla mahdollistetaan useamman kuin viiden eläimen siirto, jos tietyt eläinten ikää, esitettävää asiakirjatodistetta ja siirron tarkoitusta koskevat edellytykset täyttyvät. Näiden edellytysten noudattamista koskevat tarkastukset on suoritettava asetuksen 33 ja 34 artiklan mukaisesti.

2.2.Asetuksen (EU) N:o 576/2013 5 artiklan keskeiset säännökset

Lemmikkieläinasetuksessa säädetään eläinten terveyttä koskevista vaatimuksista, joita sovelletaan omistajansa mukana ja tämän vastuulla olevien lemmikkieläinten muihin kuin kaupallisiin siirtoihin jäsenvaltioihin. Asetusta on sovellettu 29. joulukuuta 2014 lähtien.

Se pohjautuu pääasiassa tuloksiin, joita on saatu, kun on kuultu joidenkin Euroopan unionin (EU) jäsenvaltioiden toimivaltaisia viranomaisia ja yhtä Euroopan vapaakauppajärjestön (EFTA) jäsenmaata, Norjaa, niiden kokemuksista tämän artiklan täytäntöönpanosta.

Tällä asiakirjalla täytetään komission velvoite esittää Euroopan parlamentille ja neuvostolle kertomus asetuksen (EU) N:o 576/2013 , jäljempänä ’lemmikkieläinasetus’, 5 artiklan täytäntöönpanosta.

Vain erittäin harvoilla toimivaltaisilla viranomaisilla on ollut ongelmia B osassa lueteltuihin lajeihin kuuluvien lemmikkieläinten osalta. Tästä syystä vain harvat suosittelivat enimmäismäärän asettamista yhden muun kuin kaupallisen siirron aikana sallituille B osassa lueteltuihin lajeihin kuuluville lemmikkieläimille. Jotkin vastanneista toimivaltaisista viranomaisista totesivat, että niillä on käytössä kansallisia sääntöjä, koska EU-sääntöjä ei ole. Näissä kansallisissa säännöissä asetetaan enimmäismäärä kaikille tai tietyille B osassa lueteltuihin lajeihin kuuluville lemmikkieläimille (kuten linnuille ja kaniineille, joiden osalta direktiivissä 92/65/ETY säädetään eläinten terveyttä koskevista vaatimuksista), kun niillä käydään kauppaa unionissa tai niitä tuodaan kolmansista maista.

Muutama vastannut toimivaltainen viranomainen totesi, että on tarpeen antaa EU-sääntöjä, joissa vahvistetaan tiettyjen B osassa lueteltuihin lajeihin kuuluvien lemmikkieläinten enimmäismäärä, joka sallitaan yhden muun kuin kaupallisen siirron aikana. Ne eivät kuitenkaan esittäneet mitään perusteluja tälle.

Useimmat vastanneista toimivaltaisista viranomaisista kannattivat 5 artiklan 2 kohdassa säädetyn poikkeuksen ja sen sanamuodon säilyttämistä. Vain kaksi toimivaltaista viranomaista suhtautui varauksin täytäntöönpanoon ja kannatti poikkeuksen kumoamista tai tiukempia rajoituksia. Ne ehdottivat, että rajoitetaan poikkeuksen puitteissa sallittujen lemmikkieläinten lukumäärää tai supistetaan siirron tarkoitus vain tiettyihin tapahtumiin. Ne molemmat kannattivat kuuden kuukauden vähimmäisiän säilyttämistä. Tärkeimmäksi syyksi tähän ne totesivat, että on vaikea todentaa lemmikkieläinten omistajien esittämää kirjallista näyttöä ja varmistaa siirron tarkoitus.

Komission terveys- ja elintarviketurvallisuuspääosastoon kuuluva terveys- ja elintarviketarkastusten ja analysoinnin osasto ei ole asetuksen voimaantulon jälkeen suorittanut jäsenvaltioissa tarkastuksia, joissa arvioitaisiin lemmikkieläinten muita kuin kaupallisia siirtoja koskevan käytössä olevan valvonnan tehokkuutta ja tuotaisiin esiin puutteita 5 artiklan täytäntöönpanossa. Tämä johtuu siitä, että osastolla on ollut muita prioriteetteja.

Lemmikkieläinasetuksen 5 artiklan 6 kohdassa edellytetään, että komissio toimittaa Euroopan parlamentille ja neuvostolle kertomuksen 5 artiklan täytäntöönpanosta. Kertomus on laadittava viimeistään 29. kesäkuuta 2018. Komissio voi ehdottaa kertomuksen perusteella tarpeen mukaan muutoksia asetukseen.

Komissio toteaa myös, että ne muutamat toimivaltaiset viranomaiset, jotka kannattivat säännön kumoamista tai rajoittamista, uskovat sen kannustavan laittomiin käytäntöihin. Niiden mukaan jotkin toimijat tulkitsevat sääntöä niin, että kaikki A osassa lueteltuihin lajeihin kuuluvien enintään viiden lemmikkieläimen siirrot ovat muita kuin kaupallisia. Nämä väitteet huomioon ottaen komissio katsoo, että on tarpeen muistuttaa kansalaisia ja valtuutettuja eläinlääkäreitä muiden kuin kaupallisten siirtojen ja lemmikkieläimen määritelmistä, jotka esitetään lemmikkieläinasetuksen 3 artiklan a ja b alakohdassa. Komissio uskoo, että on erityisen tärkeää selventää, että jos eläinten siirron syynä ei ole sen omistajan muutto, siirtoa ei yleensä voida pitää ei-kaupallisena. Tämä pätee riippumatta siitä, montako eläintä on siirron kohteena.

4.2.B osassa luetellut lajit

Komissio toteaa, että vähemmistö vastanneista toimivaltaisista viranomaisista toivoi komission käyttävän valtaa hyväksyä delegoituja säädöksiä, joissa vahvistetaan B osassa lueteltuihin lajeihin kuuluvien lemmikkieläinten enimmäismäärä, joka sallitaan yhden muun kuin kaupallisen siirron aikana. Koska tällaisen säädöksen antamiselle ei esitetty riittävästi perusteluja, komissiolla ei ole tällä hetkellä mahdollisuutta käynnistää valmistelevia toimia tätä koskevan delegoidun säädöksen antamiseksi.

Komissio toteaa myös, että kansallisten sääntöjen täytäntöönpanolla on edistetty B osassa lueteltuihin lajeihin kuuluvien lemmikkieläinten siirtojen valvontaa. Näiden sääntöjen luonne – oikeasuhteisuuden ja tiukkuuden osalta – herättää kuitenkin joitakin kysymyksiä samoin kuin se, ovatko ne lemmikkieläinasetuksen 9 ja 14 artiklan mukaisia. Direktiivissä 92/65/ETY annettuihin sääntöihin, jotka koskevat tietyillä B osassa lueteltuihin lajeihin kuuluvilla eläimillä, kuten linnuilla ja kaniineilla, unionissa käytävää kauppaa tai niiden tuontia unioniin, ei sisälly sallittua enimmäismäärää koskevia sääntöjä.

4.3.Yleinen päätelmä

EU:n jäsenvaltioiden ja Norjan toimivaltaisten viranomaisten kannanotoissa kuulemiseen ei ole tullut esiin vankkaa näyttöä siitä, että A osassa lueteltuihin lajeihin kuuluvien lemmikkieläinten enimmäismäärä (ja mahdollisuus poiketa siitä), josta säädetään lemmikkieläinasetuksen 5 artiklassa, ja sellaisten EU-sääntöjen puute, joissa vahvistetaan B osassa lueteltuihin lajeihin kuuluvien lemmikkieläinten enimmäismäärä, aiheuttaisivat kohtuuttoman rasitteen lemmikkieläinten muiden kuin kaupallisten siirtojen kannalta. Kannanotoissa ei myöskään toimitettu näyttöä siitä, että nämä säännöt kannustaisivat siihen, että tiettyihin lajeihin kuuluvien eläinten unionin sisäinen kauppa ja niiden tuominen unioniin kolmansista maista saadaan vilpillisellä tavalla näyttämään ei-kaupalliselta siirrolta.

Sen vuoksi on tarpeen kerätä lisää kokemuksia lemmikkieläinasetuksen 5 artiklan käytännön soveltamisesta pidemmältä ajalta, ennen kuin komissio voi harkita muutosten ehdottamista nykyisiin sääntöihin, jotka koskevat A osassa lueteltuihin lajeihin kuuluvia lemmikkieläimiä, tai sellaisten EU-sääntöjen antamista, jotka koskevat B osassa lueteltuihin lajeihin kuuluvia lemmikkieläimiä.

Lisäksi on syytä huomata, että asetuksen (EU) 2016/429 246 artiklassa annetaan säännöt yhden ei-kaupallisen siirron aikana sallittujen lemmikkieläinten enimmäismäärästä. Nämä säännöt vastaavat lemmikkieläinasetuksen 5 artiklassa annettuja sääntöjä. Asetuksella (EU) 2016/429 kumotaan lemmikkieläinasetus 21. päivästä huhtikuuta 2021. On kuitenkin syytä huomata, että asetuksen (EU) 2016/429 277 artiklan mukaan lemmikkieläinasetusta ”sovelletaan lemmikkieläinten muiden kuin kaupallisten siirtojen osalta tämän asetuksen VI osan sijaan 21 päivään huhtikuuta 2026”.

Sen vuoksi ei ole realistista ajatella, että komissio toimittaisi Euroopan parlamentille ja neuvostolle ehdotuksen, joka koskee lemmikkieläinasetuksen 5 artiklan 1–4 kohdan muuttamista A osassa lueteltuihin lajeihin kuuluvien lemmikkieläinten osalta ja joka hyväksyttäisiin tavallista lainsäätämisjärjestystä noudattaen ennen 21. huhtikuuta 2021 ja jota sovellettaisiin 21. huhtikuuta 2026 asti. Tätä alaa koskevien mahdollisten muutosten olisi katettava myös asetuksen (EU) 2016/429 asiaa koskevat säännökset, mukaan luettuna siirtymäjärjestelyt.

Mitä tulee mahdollisuuteen hyväksyä sääntöjä B osassa lueteltuihin lajeihin kuuluvien lemmikkieläinten enimmäismäärästä, komissiolle lemmikkieläinasetuksen 5 artiklan 5 kohdan nojalla annettu valta hyväksyä tällaisia sääntöjä päättyy 21. huhtikuuta 2021. Asetuksen (EU) 2016/429 246 artiklan 3 kohdan nojalla hyväksyttyä mahdollista näihin lajeihin kuuluvien lemmikkieläinten enimmäismäärää voitaisiin soveltaa vasta 21. huhtikuuta 2026 lähtien. Kun otetaan huomioon EU:n jäsenvaltioiden ja Norjan kuuleminen ja tarve priorisoida valmistelutöitä asetuksen (EU) 2016/429 274 artiklassa lueteltujen keskeisten delegoitujen säädösten hyväksymistä varten, komissio ei aio käyttää valtaansa hyväksyä delegoituja säädöksiä lemmikkieläinasetuksen 5 artiklan 5 kohdan nojalla.

Komissio kuitenkin seuraa edelleen tilannetta ja kannustaa jäsenvaltioita toteuttamaan toimia sovellettavan lainsäädännön asianmukaista täytäntöönpanoa ja valvontaa varten, mitä se pitää olennaisen tärkeänä vilpillisten menettelyjen torjumiseksi. Komissio on myös toteuttanut useita aloitteita, joilla autetaan jäsenvaltioita lisäämään tietoisuutta asiasta virallisten laitosten keskuudessa ja edistetään tiedonvaihtoa kansallisten viranomaisten välillä. Tällaisia ovat esimerkiksi jäsenvaltioiden viranomaisten kouluttaminen ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa, säännöllinen näkemysten vaihto pysyvän kasvi-, eläin-, elintarvike- ja rehukomitean kokouksissa sekä lemmikkieläinasioita käsittelevien kansallisten yhteyspisteiden verkoston perustaminen.